Diari Oficial de la Generalitat Valenciana


Sumari del DOGV 6273, del 24-05-2010 (2010/5448)

Informació pública del Projecte de Reparcel·lació i Projecte d'Urbanització Refós del Sector S.3.1. del PGOMU de Cox i zona delimitada per camí d' En Medio (av. Príncipe de Asturias), camí San Isidro i carrer en projecte.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6273

Data del DOGV
:   24-05-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/5448


Data del document
:   22-03-2010

Organisme emissor
:   Ajuntament de Cox

Tipus de document
:   Anunci

Descriptors 

:   * Cox
    * pla d'urbanisme
    * administració local

Informació pública del Projecte de Reparcel·lació i Projecte d'Urbanització Refós del Sector S.3.1. del PGOMU de Cox i zona delimitada per camí d' En Medio (av. Príncipe de Asturias), camí San Isidro i carrer en projecte. [2010/5448]  
En compliment del que disposen els articles 177 de la Llei 16/2005, Urbanística Valenciana i 416 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística i de conformitat amb el que s'ha establit en els articles 152, 155.1 de la LUV i 346.4 i 351.1 ROGTU, se sotmet a informació pública, durant el termini d'un mes, el Projecte de Reparcel·lació i el Projecte d'Urbanització Refós del Sector S.3.1. del PGOMU de Cox i zona delimitada pels carrers camí d'En Medio (av. Príncipe de Asturias), camí San Isidro i carrer en projecte, presentat en l'Ajuntament per l'agrupació d'interés urbanístic d'aquest sector, com a urbanitzador i adjudicatari del programa d'actuació integrada d'aquesta, document redactat per l'equip redactor encapçalat per l'arquitecte Javier Mora Rocamora, de data novembre de 2009. El termini d'exposició es comptarà a partir de l'endemà de la publicació d'aquest edicte en el Diari Oficial de la Comunitat Valenciana.  
Durant el període d'exposició es podran presentar al·legacions pels interessats dirigides a l'alcalde de l'Ajuntament de Cox.  
La consulta del projecte es podrà realitzar a les oficines municipals, síties a la plaça Glorieta, núm. 1 de Cox, en horari de 12.00 a 14.00 hores, de dilluns a divendres. Així mateix, es podrà consultar a les oficines de l'equip redactor, U-Plus Urbanistas, SL, síties a Granja de Rocamora (Alacant), carrer de Joan Carles I, 26, i realitzar consultes per a l'aclariment de dubtes, conceptes o altres qüestions relatives al projecte, en horari de 10.00 a 14.00 hores, de dilluns a divendres.   
Igualment, durant el termini esmentat, els qui resulten adjudicataris en condomini podran efectuar requeriments recíprocs per a substituir les quotes de condomini previstes en el projecte per indemnitzacions en diners, segons el que disposa la LUV i en el reglament de desplegament (ROGTU).  
L'aprovació definitiva del projecte de reparcel·lació forçosa i del projecte d'urbanització refós haurà de ser acordada per l'Ajuntament en el termini màxim de tres mesos des de la presentació de la totalitat de la documentació exigible. El silenci s'entendrà positiu, si no hi ha al·legacions pendents de resolució. Si hi ha al·legacions, hauran de ser resoltes en el termini d'un mes, transcorregut el qual sense resolució expressa s'entendrà desestimada la reparcel·lació proposada per l'agent urbanitzador i l'Ajuntament haurà de redactar el projecte definitiu i procedir a aprovar-lo. Si passat aquest termini l'Ajuntament no ha redactat el document definitiu, el projecte tramitat s'entendrà aprovat definitivament (art. 177.1.e de la LUV).   
Cox, 22 de març de 2010.- L'alcalde: Carmelo Rives Fulleda.